Diari Oficial de la Generalitat Valenciana


Sumari del DOGV 6055, del 13-07-2009 (2009/8070)

Informació pública de l'acord d'aprovació del projecte final d'obres d'urbanització de la UE-1 del PP-11.
---------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8070


Data del document
:   19-06-2009

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * administració local
    * pla d'urbanisme

Informació pública de l'acord d'aprovació del projecte final d'obres d'urbanització de la UE-1 del PP-11.  
 [2009/8070]  
Per mitjà del present anunci, es fa públic que, mitjançant acord de Junta de Govern Local, en sessió ordinària de data de 10 de juny de 2009, s'ha adoptat entre altres, l'acord següent:   
«-  
CG P-2009/01800  
02. Urbanisme  
2.2. Aprovació projecte final d'obres d'urbanització UE1 PP11.  
Vista la proposta d'acord de Jerónimo Lloret Sellés, regidor delegat d'Urbanisme, Vies Públiques, Habitatge i Indústria, que es transcriu a continuació amb el següent tenor literal:  
Expedient: projecte final d'obres d'urbanització UE-1 PP-11.  
Assumpte: proposta d'aprovació de la Junta de Govern Local.  
Vist l'expedient administratiu seguit en este Ajuntament per a la tramitació de les obres d'urbanització de la unitat d'execució número 1 del sector PP-11.  
Atés l'informe emés per l'enginyer de camins, canals i ports municipal, de data de 25 de maig de 2009, que literalment disposa:   
"...Amb data 7 de maig de 2008 i registre d'entrada núm. 6437 es rep escrit presentat per Abel García Gómez, en representació de la mercantil Residencial Vista Alegre, SA, en què se sol·licita la recepció de les obres d'urbanització del vial de la xarxa estructural del sector PP-11 i la de les obres d'urbanització de la unitat d'execució núm. 1 del sector PP-11 del PGOU de la Vila Joiosa.  
En contestació al dit escrit es va emetre un informe per qui subscriu, en data 20 de maig de 2008, en què es reiterava requeriment de documentació, i concretament, es requeria a l'agent urbanitzador que presentara projecte final d'obra, que comprenguera la totalitat de les obres realment executades amb indicació i plans de tots els servicis realment executats.   
En data 2 d'octubre de 2008 i registre d'entrada núm. 15587 es presenta, per part de l'arquitecte director de les obres, projecte final d'obres. En data 28 d'abril de 2009 i registre d'entrada núm. 1215 es presenta, per part de l'arquitecte director de les obres, mesurament i pressupost, com a annex al projecte final d'obra presentat amb RE 15125/2008.  
Contrastat el projecte final d'obra presentat amb l'aprovat per la Comissió de Govern de 20 de febrer de 2001, incloses modificacions posteriors integrades, segons consta en l'expedient, s'ha d'informar:  
- Que les modificacions introduïdes es referixen quasi en la seua totalitat al disseny i distribució d'usos de les zones verdes del sector.   
- Que el projecte presentat amb registres d'entrada núm. 15381/08 i 1215/09 es correspon sensiblement amb les obres realment executades de la unitat d'execució, i pot considerar-se suficient a efectes definitoris d'estes.  
- Que l'àmbit d'actuació de les obres es troba des de fa temps obert a l'ús públic, servint d'accés i entorn urbà als habitatges de la zona.   
- Que el pressupost del projecte final d'obra es correspon exactament amb l'aprovat al seu dia per a la unitat d'execució, per la qual cosa no s'ha produït increment de costos.   
Sense entrar a valorar la motivació o la conveniència tècnica de les modificacions introduïdes és un fet que estes es troben executades des de fa temps segons el projecte final d'obra presentat, per la qual cosa a criteri de qui subscriu pertoca a la corporació valorar si les modificacions introduïdes en les zones verdes de la unitat d'execució es poden considerar millores tècniques ordinàries respecte al projecte d'urbanització aprovat en el seu dia, en relació amb l'article 53 de la Llei Urbanística Valenciana, i en este cas es proposa aprovar el projecte final d'obra de la unitat d'execució núm. 1 del sector PP-11 amb registres d'entrada núm. 15721/08 i 1215/09..."  
Atés l'informe jurídic emés pel tècnic urbanista municipal de data de 27 de maig de 2009 que establix literalment:   
"... Antecedents de fet  
Primer. Per mitjà de Registre d'Entrada 15955/2008, de 2 d'octubre, es presenta projecte final d'obra, relatiu a les obres d'urbanització de la unitat d'execució núm. 1 del sector PP-11, per l'agent urbanitzador Abel García Gómez, en representació de la mercantil Residencial Vista Alegre, SA.  
Segon. Per mitjà de Registre d'Entrada 6770/2009, de 28 d'abril, s'aporta mesurament i pressupost, com a annex al projecte final d'obra presentat amb Registre d'Entrada 15523/2008, per part de l'agent urbanitzador.  
Fonaments de dret  
Primer. La disposició transitòria tercera del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, establix:   
"Els procediments de programació en què l'alternativa tècnica i la proposició juridicoeconòmica haguen sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que disposa la Llei Reguladora de l'Activitat Urbanística, per la qual es regiran les actuacions següents:  
a) La tramitació i aprovació del projecte d'urbanització, quan s'haguera presentat avantprojecte d'urbanització junt amb l'alternativa tècnica".  
Segon. Atés el que establix l'article 53 de la Llei 6/1994 Urbanística Valenciana, on s'establix: "... Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives, respecte al qual serà aplicable el que disposa l'article anterior. Serà innecessària la informació pública separada quan es tramiten junt amb els programes o plans...  
... Quan es tracte de projectes d'obra pública per a la mera reparació, renovació o introducció de millores ordinàries en obres o servicis ja existents, sense alterar el destí urbanístic del sòl, serà innecessària l'exposició al públic prèvia a la seua aprovació administrativa.".  
En principi una modificació substancial del projecte de final d'obra, respecte al projecte d'urbanització que va legitimar l'execució de les obres d'urbanització, hauria de tindre la mateixa tramitació que el projecte original, però al propi temps és raonable que modificacions senzilles i puntuals, derivades de la pròpia execució de les obres d'urbanització no haurien de portar a una reproducció de tota la fase d'instrucció que es va dur a terme en el seu dia per a l'aprovació del projecte d'urbanització. La qüestió a dilucidar arribat este punt seria quan estaríem davant de la línia divisòria que exigiria que el projecte d'urbanització final d'obra ha de ser sotmés a informació pública, o pel contrari, quan es pot ometre el dit tràmit i concloure l'expedient amb la corresponent aprovació administrativa. Un criteri interpretatiu correcte a seguir podria ser el que ens dóna l'article 53 de la Llei 6/1994 Urbanística Valenciana, en el paràgraf tercer, quan eximix del tràmit d'informació pública, a aquells projectes d'obra pública que suposen "introducció de millores ordinàries en obres o servicis ja existents, sense alterar el destí urbanístic del sòl". Així mateix, cabria addicionar, el que quedarà acreditat tècnicament, que el nou projecte final d'obra no suposa una minva en la qualitat dels elements urbanístics que es pretenen rebre, ni un increment dels costos d'urbanització, als previstos en origen.   
Complides totes estes condicions un projecte final d'obra hauria de poder ser aprovat sense tràmit d'informació pública.  
Per la qual cosa informe:   
Que per al cas que quedara degudament acreditat en l'expedient que el projecte final d'obra de la unitat d'execució número 1 del sector PP-11, (presentats amb registre d'entrada 15445/2008, de 2 d'octubre, i 6770/2009, de 28 d'abril), introduïx millores ordinàries en obres i servicis que no alteren el destí urbanístic del sòl, respecte al projecte d'urbanització aprovat, així com que no incrementa els costos d'urbanització, ni es produïx una minva en la qualitat dels elements urbanístics que es pretenen rebre, és quan no precisaria del tràmit d'informació pública per a la seua aprovació administrativa...  
Per la qual cosa propose a la Junta de Govern Local:  
Únic. Aprovar el projecte final d'obra de la unitat d'execució núm. 1 del sector PP-11 presentat amb registres d'entrada núm. 15129/08 i núm. 1215/09.  
Cosa que propose a la Junta de Govern Local. La Vila Joiosa, 28 de maig de 2009."  
La Junta de Govern Local acorda:  
Únic. Aprovar el projecte final d'obra de la unitat d'execució núm. 1 del sector PP-11 presentat amb registres d'entrada núm. 15181/08 i núm. 1215/09...»  
Contra el present acord definitiu podreu interposar, de conformitat amb el que establix l'article 107 de la Llei 30/1992 de Règim Jurídic de les Administracions Públiques i del Procediment Administratiu Comú, recurs potestatiu de reposició en el termini d'un mes a comptar de l'endemà de la data de publicació del present edicte. Així mateix, i de conformitat amb l'article 8.1 i l'article 25 de la Llei 29/1998 de la Jurisdicció Contenciosa Administrativa, podreu interposar recurs contenciós administratiu davant del Jutjat Contenciós Administratiu d'Alacant en el termini de dos mesos des de l'endemà de la data de publicació del present edicte. Durant el mes d'agost no correrà el termini per a interposar recurs contenciós administratiu. Això sense perjudici de la interposició de qualsevol altre recurs que estimeu procedent.  
Cosa que faig pública als efectes oportuns.  
La Vila Joiosa, 19 de juny de 2009.- El regidor d'Urbanisme: Jerónimo Lloret Sellés.